CELEX: 31978R1883
Language: ro
Date: 1978-08-02 00:00:00
Title: Regulamentul (CEE) nr. 1883/78 al Consiliului din 2 august 1978 privind normele generale de finanțare a intervențiilor de către Fondul European de Orientare și Garantare Agricolă, secțiunea Garantare

03/Volumul 03
            
            
               RO
            
            
               Jurnalul Ofícial al Uniunii Europene
            
            
               31
            
         31978R1883
   
               L 216/1
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CEE) NR. 1883/78 AL CONSILIULUI
   
   din 2 august 1978
   privind normele generale de finanțare a intervențiilor de către Fondul European de Orientare și Garantare Agricolă, secțiunea Garantare
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Regulamentul (CEE) nr. 729/70 al Consiliului din 21 aprilie 1970 privind finanțarea politicii agricole comune (1), modificat ultima dată de Regulamentul (CEE) nr. 2788/72(2) (2), în special articolul 3 alineatul 2,
   având în vedere propunerea Comisiei,
   având în vedere avizul Adunării parlamentare (3),
   întrucât, în conformitate cu articolul 3 alineatul 2 din Regulamentul nr. 729/70 al Consiliului, este necesar să se definească normele generale referitoare la finanțarea comunitară a intervențiilor;
   întrucât, în acest scop, este important să se întocmească lista măsurilor ce corespund noțiunii de intervenție destinată regularizării piețelor;
   întrucât, pentru măsurile de intervenție pentru care este fixată o sumă pe unitate în cadrul unei organizări comune a piețelor, este necesar să se prevadă faptul că respectivele cheltuieli generate de aceste măsuri provin în întregime din finanțare comunitară;
   întrucât, pentru măsurile de intervenție pentru care nu este fixată o sumă pe unitate în cadrul unei organizări comune a pieței, este necesar să se prevadă regulile de bază, în special în ceea ce privește felul în care se stabilesc sumele ce vor fi finanțate, finanțarea cheltuielilor care rezultă din imobilizarea fondurilor necesare pentru achiziționarea de produse pe baza intervenției, valorificarea stocurilor care se reportează de la un exercițiu la altul și finanțarea cheltuielilor care rezultă din operațiuni materiale de stocare și, dacă este cazul, de prelucrare;
   întrucât diversele elemente de cheltuieli și încasări care trebuie luate în considerare, pe baza acestor reguli, pentru fiecare sector, vor face obiectul unei reglementări mai detaliate; întrucât între timp, este necesar să se mențină în vigoare regulamentele de finanțare pentru fiecare sector;
   întrucât este necesar să se regrupeze, într-un regulament unic, normele generale referitoare la finanțarea comunitară a intervențiilor; întrucât ar trebui, prin urmare, să se abroge Regulamentul (CEE) nr. 2824/72 al Consiliului din 28 decembrie 1972 privind normele generale referitoare la finanțarea intervențiilor de către Fondul European de Orientare și Garantare Agricolă, Secțiunea Garantare (4),
   ADOPTĂ PREZENTUL REGULAMENT:
   Articolul 1
   Măsurile enumerate în anexă corespund noțiunii de intervenție destinată regularizării piețelor agricole în sensul articolului 3 alineatul 1 din Regulamentul (CEE) nr. 729/70.
   Articolul 2
   Atunci când, în cadrul unei organizări comune a pieței, este stabilită o sumă pe unitate pentru o măsură de intervenție, cheltuielile generate de această măsură sunt acoperite în întregime din finanțare comunitară.
   Articolul 3
   Atunci când, în cadrul unei organizări comune a pieței, nu este stabilită o sumă pe unitate pentru o măsură de intervenție, aceasta este finanțată de Fondul European de Orientare și Garantare Agricolă (FEOGA), Secțiunea Garantare, în conformitate cu articolele 4-8.
   Articolul 4
   (1)   Atunci când o măsură de intervenție menționată la articolul 3 presupune achiziționarea și stocarea de produse, suma finanțată este determinată prin bilanțul întocmit de serviciile sau organismele plătitoare, în care se înregistrează la debit și la credit, diferitele elemente de cheltuieli și încasări.
   (2)   Pentru alte măsuri de intervenție menționate la articolul 3, finanțarea este egală cu cheltuielile după ce se face deducerea eventualelor cheltuieli care rezultă din măsura de intervenție.
   (3)   Consiliul, hotărând cu majoritate calificată cu privire la propunerea Comisiei, stabilește, pentru măsurile de intervenție menționate la alineatul 1, regulile și condițiile care reglementează întocmirea bilanțului anual și care determină, ca necesitate, pentru măsurile de intervenție menționate la alineatul 2, elementele care trebuie luate în considerare pentru finanțare, cu condiția ca acestea să nu fi fost stabilite în cadrul unei organizări comune a pieței.
   Până la stabilirea acestor reguli și condiții, și în cazul în care nu sunt dispoziții contrare în prezentul regulament, Regulamentele (CEE) nr. 786/69 (5), (CEE) nr. 787/69 (6), (CEE) nr. 788/69 (7), (CEE) nr. 2334/69 (8), (CEE) nr. 2305/70 (9), (CEE) nr. 2306/70 (10), (CEE) nr. 1697/71 (11), (CEE) nr. 272/72 (12) și (CEE) nr. 273/72 (13) privind finanțarea cheltuielilor de intervenție în diverse sectoare, rămân în vigoare.
   Articolul 5
   Pentru fondurile care provin din statele membre utilizate pentru achiziționarea de produse de intervenție, suma cheltuielilor cu dobânda, ce urmează a fi finanțate de FEOGA, Secțiunea Garantare, se calculează în conformitate cu procedura prevăzută la articolul 13 din Regulamentul (CEE) nr. 729/70. Rata dobânzii trebuie să fie reprezentativă pentru ratele dobânzii suportate efectiv.
   Articolul 6
   Operațiunile materiale care rezultă din stocarea și, dacă este cazul, prelucrarea produselor de intervenție sunt finanțate de FEOGA, Secțiunea Garantare, prin intermediul unor sume forfetare uniforme pentru Comunitate, ce se calculează în conformitate cu procedura prevăzută la articolul 13 din Regulamentul (CEE) nr. 729/70 și după examinarea chestiunii în cadrul comitetului de gestiune în cauză.
   Articolul 7
   În cazul în care, în urma depozitării, produsele în cauză suferă o depreciere, efectul financiar al acestei deprecieri este constatat și luat în calcul în momentul intrării în cadrul intervenției. În acest scop, coeficienții de depreciere și prețurile la care se aplică aceștia se calculează în conformitate cu procedura prevăzută la articolul 26 din Regulamentul (CEE) nr. 2727/75 al Consiliului din 29 octombrie 1975 privind organizarea comună a piețelor în sectorul cerealelor (14), modificat ultima dată de Regulamentul (CEE) nr. 1254/78 (15) sau, după caz, la articolul corespunzător din alte regulamente privind organizarea comună a piețelor agricole și după examinarea lor de către comitetul FEOGA.
   Articolul 8
   În bilanțul anual prevăzut la articolul 4 alineatul 1, cantitățile de produse în stoc și cele de reportat în exercițiul următor se evaluează, în general, la prețul de cumpărare. În acest scop, pe baza prețurilor de cumpărare achitate de organismele de intervenție în perioada de referință și ținând cont de deprecierea prevăzută la articolul 7, prețul care trebuie aplicat pentru cantitățile ce se reportează în exercițiul următor se calculează, pentru diversele produse, în conformitate cu procedura prevăzută la articolul 13 din Regulamentul (CEE) nr. 729/70.
   Cu toate acestea, dacă pentru un anumit produs , previziunile referitoare la preț, la ieșirea din cadrul intervenției, sunt sensibil mai mici decât valoarea stocurilor de reportat, așa cum rezultă din aplicarea primului paragraf, se poate hotărî înlocuirea prețurilor de cumpărare plătite de organismele de intervenție cu un alt preț. Acest ultim preț se calculează în conformitate cu procedura prevăzută la articolul 13 din Regulamentul (CEE) nr. 729/70, după examinarea sa în cadrul comitetului de gestiune în cauză. Acest preț nu poate fi mai mic decât media dintre prețurile de cumpărare și prețurile realizate la vânzarea stocurilor de intervenție.
   Articolul 9
   Dacă este nevoie, normele de aplicare a prezentului regulament se adoptă în conformitate cu procedura prevăzută la articolul 13 din Regulamentul (CEE) nr. 729/70.
   Articolul 10
   Regulamentul (CEE) nr. 2824/72 se abrogă.
   Articolul 11
   Prezentul regulament intră în vigoare în ziua următoare datei publicării în Jurnalul Oficial al Comunităților Europene.
   
   Se aplică în cazul cheltuielilor efectuate începând cu 1 ianuarie 1978. Totuși, articolul 7 se aplică de la 1 ianuarie 1979.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 2 august 1978.
      
         
            Pentru Consiliu
         
         
            Președintele
         
         K. von DOHNANYI
         
      
   
   
      (1)  JO L 94, 28.4.1970, p. 13.
   
      (2)  JO L 295, 30.12.1972, p. 1.
   
      (3)  JO C 131, 5.6.1978, p. 70.
   
      (4)  JO L 298, 31.12.1972, p. 5.
   
      (5)  JO L 105, 2.5.1969, p. 1.
   
      (6)  JO L 105, 2.5.1969, p. 4.
   
      (7)  JO L 105, 2.5.1969, p. 7.
   
      (8)  JO L 298, 27.11.1969, p. 1.
   
      (9)  JO L 249, 17.11.1970, p. 1.
   
      (10)  JO L 249, 17.11.1970, p. 4.
   
      (11)  JO L 175, 4.8.1971, p. 4.
   
      (12)  JO L 35, 9.2.1972, p. 1.
   
      (13)  JO L 35, 9.2.1972, p. 3.
   
      (14)  JO L 281, 1. 11. 1975, p. 1.
   
      (15)  JO 156, 14. 6. 1978, p. 1.
   ANEXĂ
   MĂSURILE MENȚIONATE LA ARTICOLUL 1
   I.   SECTORUL CEREALELOR
   1.   Achiziționarea și operațiunile consecutive acesteia, efectuată de către un organism de intervenție în conformitate cu articolul 7 alineatele 1, 2 și 3 din Regulamentul (CEE) nr. 2727/75.
   2.   Măsurile specifice și speciale de intervenție prevăzute la articolul 8 alineatele 1 și 2 din Regulamentul (CEE) nr. 2727/75.
   3.   Indemnizațiile pentru stocurile existente la sfârșitul campaniei de comercializare prevăzute la articolul 9 din Regulamentul (CEE) nr. 2727/75.
   4.   Ajutoarele pentru producția de grâu dur prevăzute la articolul 10 din Regulamentul (CEE) nr. 2727/75.
   5.   Restituirile aferente producției, prevăzute la articolul 11 din Regulamentul (CEE) nr. 2727/75.
   6.   Subvențiile prevăzute la articolul 23 din Regulamentul (CEE) nr. 2727/75.
   II.   SECTORUL OREZULUI
   1.   Achiziționarea și operațiunile consecutive acesteia, efectuată de un organism de intervenție în conformitate cu articolul 5 alineatele 1 și 2 din Regulamentul (CEE) nr. 1418/76.
   2.   Măsurile specifice de intervenție, prevăzute la articolul 6 din Regulamentul (CEE) nr. 1418/76.
   3.   Indemnizațiile pentru stocuri la sfârșitul campaniei de comercializare prevăzute la articolul 8 din Regulamentul (CEE) nr. 1418/76.
   4.   Restituirile aferente producției, prevăzute la articolul 9 din Regulamentul (CEE) nr. 1418/76.
   III.   SECTORUL LAPTELUI ȘI PRODUSELOR LACTATE
   1.   Achiziționarea de unt și operațiunile consecutive acesteia, efectuată de un organism de intervenție în conformitate cu articolul 6 alineatele 1 și 3 primul paragraf sau al doilea paragraf prima teză din Regulamentul (CEE) nr. 804/68.
   2.   Ajutoarele pentru stocarea privată a untului și a smântânii prevăzute la articolul 6 alineatul 2 din Regulamentul (CEE) nr. 804/68.
   3.   Măsurile specifice de desfacere a untului menționate la articolul 6 alineatul 3 al treilea paragraf a doua teză din Regulamentul (CEE) nr. 804/68.
   4.   Achiziționarea de lapte praf degresat și operațiunile consecutive acesteia, efectuată de către un organism de intervenție în conformitate cu articolul 7 alineatele 1 și 2 din Regulamentul (CEE) nr. 804/68.
   5.   Ajutoarele pentru stocarea privată a laptelui praf degresat, prevăzute la articolul 7 alineatul 3 din Regulamentul (CEE) nr. 804/68.
   6.   Achiziționarea de brânzeturi grana padano și parmigiano reggiano și operațiunile consecutive acesteia, efectuată de către un organism de intervenție conform articolului 8 alineatele 1 și 2 din Regulamentul (CEE) nr. 804/68.
   7.   Ajutoarele pentru stocarea privată a brânzeturilor grana padano și parmigiano reggiano, prevăzute la articolul 8 alineatul 3 din Regulamentul (CEE) nr. 804/68.
   8.   Măsurile de intervenție pentru brânzeturile pentru conservare, prevăzute la articolul 9 din Regulamentul (CEE) nr. 804/68.
   9.   Ajutoarele pentru laptele degresat și pentru laptele praf degresat, prevăzute la articolul 10 din Regulamentul (CEE) nr. 804/68.
   10.   Ajutoarele pentru laptele degresat transformat în cazeină, prevăzute la articolul 11 din Regulamentul (CEE) nr. 804/68.
   11.   Măsurile privind reducerea excedentelor de produse lactate, prevăzute la articolul 12 din Regulamentul (CEE) nr. 804/68.
   12.   Contribuția comunitară, menționată la articolul 26 al doilea paragraf din Regulamentul (CEE) nr. 804/68, pentru aprovizionarea cu lapte a instituțiilor școlare.
   13.   Măsurile privind achiziționarea obligatorie de lapte praf degresat deținut de către organismele de intervenție și destinat utilizării în alimentele pentru animale, prevăzute în Regulamentul (CEE) nr. 563/76.
   14.   Primele de necomercializare a laptelui și a produselor lactate și de reconversie a șeptelului de lapte în șeptel producător de carne, prevăzute la articolul 1 din Regulamentul (CEE) nr. 1078/77 (1).
   15.   Stabilirea coresponsabilității și măsurile care favorizează extinderea piețelor produselor lactate, în conformitate cu articolele 1 și 4 din Regulamentul (CEE) nr. 1079/77.
   IV.   SECTORUL ULEIURILOR ȘI GRĂSIMILOR
   A.   Ulei de măsline
   1.   Ajutoarele pentru producție, prevăzute la articolul 10 alineatul 1 din Regulamentul nr. 136/66/CEE.
   2.   Achiziționarea și operațiunile consecutive acesteia, efectuată de către un organism de intervenție conform articolului 11 alineatele 1 și 3 din Regulamentul nr. 136/66/CEE.
   3.   Contractele de stocare prevăzute la articolul 11 alineatul 2 din Regulamentul nr. 136/66/CEE.
   4.   Măsurile prevăzute la articolul 12 din Regulamentul nr. 136/66/CEE.
   5.   Restituirile aferente producției pentru uleiul de măsline utilizat pentru fabricarea de conserve, prevăzute la articolul 19 din Regulamentul nr. 136/66/CEE.
   B.   Semințe oleaginoase de rapiță furajeră, rapiță și floarea soarelui
   1.   Achiziționarea și operațiunile consecutive acesteia, efectuată de către un organism de intervenție conform articolului 26 alineatul 1 din Regulamentul nr. 136/66/CEE.
   2.   Ajutoarele pentru semințele recoltate și prelucrate, prevăzute la articolul 27 alineatul 1 din Regulamentul nr. 136/66/CEE.
   3.   Măsurile prevăzute la articolul 27 alineatul 2 din Regulamentul nr. 136/66/CEE.
   4.   Ajutoarele suplimentare pentru semințele de rapiță furajeră și de rapiță prelucrate în Italia, conform articolului 36 din Regulamentul nr. 136/66/CEE.
   5.   Sumele diferențiate acordate sau percepute la transformarea semințelor de rapiță furajeră și de rapiță, în conformitate cu Regulamentului (CEE) nr. 1569/72.
   C.   Alte semințe oleaginoase
   1.   Ajutoarele pentru semințele de bumbac prevăzute la articolul 1 din Regulamentul (CEE) nr. 1516/71.
   2.   Ajutorul pentru producția de semințe de soia, prevăzut la articolul 2 din Regulamentul (CEE) nr. 1900/74.
   3.   Ajutoarele pentru semințele de in de câmp, prevăzute la articolul 2 din Regulamentul (CEE) nr. 569/76.
   V.   SECTORUL ZAHĂRULUI
   1.   Cheltuielile de stocare, prevăzute la articolul 8 alineatul 1 din Regulamentul (CEE) nr. 3330/74.
   2.   Achiziționarea și operațiunile consecutive acesteia, efectuată de către un organism de intervenție conform articolului 9 alineatul 1 și articolelor 11 și 44 din Regulamentul (CEE) nr. 3330/74.
   3.   Primele de denaturare prevăzute la articolul 9 alineatul 2 din Regulamentul (CEE) nr. 3330/74.
   4.   Măsurile luate pentru zahărul din departamentele de peste mări, în conformitate cu articolul 9 alineatul 3 din Regulamentul (CEE) nr. 3330/74.
   5.   Restituirile aferente producției, prevăzute la articolul 9 alineatul 4 din Regulamentul (CEE) nr. 3330/74.
   6.   Măsurile specifice de intervenție, în vederea contribuției la garantarea aprovizionării, prevăzute la articolul 10 din Regulamentul (CEE) nr. 3330/74.
   7.   Subvențiile la import, prevăzute la articolul 17 alineatul 2 din Regulamentul (CEE) nr. 3330/74.
   8.   Sumele la care face trimitere articolul 6 din Regulamentul (CEE) nr. 1488/76, percepute pentru zahărul care provine din stocul minim și vândute în afara normelor prevăzute.
   VI.   SECTORUL CĂRNII BOVINE
   1.   Ajutoarele pentru stocarea privată, prevăzute la articolul 5 alineatul 1 litera (a) din Regulamentul (CEE) nr. 805/68.
   2.   Achiziționarea și operațiunile consecutive acesteia, efectuată de către un organism de intervenție conform articolelor 5, 6 și 7 din Regulamentul (CEE) nr. 805/68.
   3.   Primele acordate la nașterea vițeilor, prevăzute la articolul 4 din Regulamentul (CEE) nr. 464/75 și la articolul 1 din Regulamentele (CEE) nr. 620/76 și (CEE) nr. 871/77.
   4.   Primele acordate pentru sacrificarea anumitor bovine mari, prevăzute la articolul 1 din Regulamentul (CEE) nr. 870/77.
   VII.   SECTORUL CĂRNII DE PORC
   1.   Ajutoarele pentru stocarea privată, prevăzute la articolul 3 primul paragraf prima liniuță din Regulamentul (CEE) nr. 2759/75.
   2.   Achiziționarea și operațiunile consecutive acesteia, efectuată de către un organism de intervenție, conform articolelor 3, 4, 5 și 6 din Regulamentul (CEE) nr. 2759/75.
   3.   Ajutoarele pentru stocarea privată în conformitate cu articolul 20 din Regulamentul (CEE) nr. 2759/75.
   VIII.   SECTORUL FRUCTELOR ȘI AL LEGUMELOR
   1.   Compensațiile financiare acordate organizațiilor de producători, prevăzute la articolul 18 din Regulamentul (CEE) nr. 1035/72.
   2.   Achiziționările prevăzute la articolul 19 din Regulamentul (CEE) nr. 1035/72, în cazul unei situații grave pe piața comunitară.
   3.   Măsurile privind desfacerea produselor retrase de pe piață, prevăzute la articolul 21 alineatele 1 și 3 din Regulamentul (CEE) nr. 1035/72.
   4.   Indemnizațiile acordate producătorilor agricoli, conform articolului 21 alineatul 2 din Regulamentul (CEE) nr. 1035/72.
   5.   Compensațiile financiare destinate promovării comercializării în sectorul citricelor comunitare, prevăzute la articolul 8 din Regulamentul (CEE) nr. 2511/69.
   6.   Compensațiile financiare destinate încurajării prelucrării, pentru anumite varietăți de portocale, prevăzute la articolul 3 din Regulamentul (CEE) nr. 2601/69.
   7.   Ajutoarele pentru producția de conserve de ananas, prevăzute la articolul 1 din Regulamentul (CEE) nr. 525/77.
   8.   Sumele compensatorii în anumite schimburi intracomunitare pentru conservele de roșii și roșii descojite, prevăzute la articolul 1 din Regulamentul (CEE) nr. 522/77.
   9.   Compensațiile financiare destinate încurajării comercializării de produse prelucrate pe bază de lămâi, prevăzute în Regulamentul (CEE) nr. 1035/77.
   IX.   SECTORUL VITIVINICOL
   1.   Ajutoarele pentru stocarea privată a vinurilor de masă și a mustului de struguri, prevăzute la articolele 5, 5 a și 6 din Regulamentul (CEE) nr. 816/70.
   2.   Ajutoarele pentru schimbarea locului de păstrare a vinurilor de masă, prevăzute la articolul 6 a din Regulamentul (CEE) nr. 816/70.
   3.   Ajutoarele pentru stocarea suplimentară, prevăzute la articolul 6 c alineatul 2 prima liniuță din Regulamentul (CEE) nr. 816/70.
   4.   Distilarea vinurilor, prevăzută la articolul 6 b, la articolul 6 c alineatul 2 a doua liniuță și la articolele 6 d, 7, 24 a și 24 b din Regulamentul (CEE) nr. 816/70.
   5.   Măsurile de intervenție luate pentru alte produse decât vinurile de masă, prevăzute la articolul 33 din Regulamentul (CEE) nr. 816/70.
   6.   Distilarea specială a vinurilor de masă, prevăzută la articolul 33 a din Regulamentul (CEE) nr. 816/70.
   7.   Măsurile de derogare ulterioare calamităților naturale, prevăzute la articolul 38 din Regulamentul (CEE) nr. 816/70.
   8.   Ajutoarele pentru produsele similare produsului vinicol exportat cu mențiunea „Cyprus sherry”, prevăzute la articolul 4 din Regulamentul (CEE) 3576/73.
   X.   SECTORUL TUTUNULUI BRUT
   1.   Primele pentru tutun, prevăzute la articolele 3 și 4 din Regulamentul (CEE) nr. 727/70.
   2.   Achiziționarea și operațiunile consecutive acesteia, efectuată de către un organism de intervenție, conform articolelor 5, 6 și 7 din Regulamentul (CEE) nr. 727/70.
   3.   Ajutorul special la hectar, pentru varietățile de tutun din soiul Beneventano, prevăzut la articolul 4 din Regulamentul (CEE) nr. 339/77.
   XI.   SECTORUL PRODUSELOR PISCICOLE
   1.   Compensațiile financiare acordate organizațiilor de producători, prevăzute la articolul 11 din Regulamentul (CEE) nr. 100/76.
   2.   Achiziționările de sardine și anșoa, prevăzute la articolul 12 din Regulamentul (CEE) nr. 100/76.
   3.   Ajutoarele pentru stocarea privată, prevăzute la articolul 15 din Regulamentul (CEE) nr. 100/76.
   4.   Indemnizațiile compensatorii pentru producătorii de ton, prevăzute la articolul 16 din Regulamentul (CEE) nr. 100/76.
   5.   Distribuirea gratuită a produselor retrase sau achiziționate, conform articolelor 11 și respectiv 12 din Regulamentul (CEE) nr. 100/76.
   XII.   ALTE SECTOARE ȘI MĂSURI
   A.   In, textile și cânepă
   1.   Ajutoarele pentru producție, prevăzute la articolul 4 din Regulamentul (CEE) nr. 1308/70.
   2.   Ajutoarele pentru stocarea privată, prevăzute la articolul 5 din Regulamentul (CEE) nr. 1308/70.
   B.   Semințe
   Ajutoarele pentru producție, prevăzute la articolul 3 din Regulamentul (CEE) nr. 2358/71.
   C.   Hamei
   Ajutoarele pentru producție, prevăzute la articolul 12 din Regulamentul (CEE) nr. 1696/70.
   D.   Viermii de mătase
   1.   Ajutoarele pentru creșterea viermilor de mătase, prevăzute la articolul 2 din Regulamentul (CEE) nr. 845/72.
   2.   Ajutorul suplimentar, prevăzut la articolul 1 din Regulamentul (CEE) nr. 867/77.
   E.   Furaje deshidratate
   Ajutorul pentru producția de furaje deshidratate, prevăzut la articolul 3 din Regulamentul (CEE) nr. 1067/74.
   F.   Substanțe proteice
   Ajutoarele temporare pentru stocarea privată a anumitor produse proteice, în conformitate cu articolul 1 din Regulamentul (CEE) nr. 1531/76.
   XIII.   DISPOZIȚII COMUNE MAI MULTOR SECTOARE
   1.   Sumele compensatorii monetare, percepute și acordate în cadrul schimburilor comerciale dintre statele membre, conform Regulamentului (CEE) nr. 974/91.
   2.   Sumele compensatorii „aderare”, acordate în cadrul schimburilor comerciale dintre statele membre, în conformitate cu articolele 47 și 55 din Actul de aderare.
   
      (1)  Finanțarea acestor prime de către FEOGA: 60 % de Secțiunea Garantare și 40 % de Secțiunea Orientare.